Mollestadeika

Mollestadeika eller Vetteeika er kåret til Norges nest største tre (omkrets, 1,3 m over bakken), etter «Brureika» ved Lothe i Ullensvang. Treet står på gården Vestre Mollestad i Birkenes kommune i Agder.  Det er ca. 1 000 år gammelt og har seks store grener. Største gren har en tykkelse (omkrets) på 2,59 m. Treet er fremdeles i live, selv om det er innhult (diameter på hulrom = 1,3 m), etter angrep av svovelkjuke (Laetiporus sulphureus). En ser nå på 2020-tallet tegn på at treet er i ferd med å gi opp. 

I dette treet holdt de underjordiske til, derfor ble det tidligere kalt for Vettetreet og i uminnelige tider er Mollestadeika traktert med godt drikke ved juletider. 

Det går mange sagn om eika; et av dem forteller om en ung gutt som tok middagshvilen under treet og besøkte vettene som bodde der.   Det er utgitt et hefte som inneholder åtte slike sagn.

Hule eiker er særlig viktige biotoper for artsmangfold. Opptil 1500 ulike arter kan ha tilhold i en gammel hul eik. Dette er grunnen til at hule eiker er kategorisert som en utvalgt naturtype med særlig beskyttelse. Opplysninger fra fylkesmannen på infotavle ved Mollestadeika. Besøkt 14. april 2021. www.hule-eiker.no hule-eiker.no Besøkt 11.12.2025

NRK-TV sendte i 2006 et program i serien Ut i naturen som i sin helhet var viet «Livet i Mollestadeika». 

Data:
Alder: ca.1 000 – 1 100 år.
Omkrets (1,3 m over bakken): 10,3m – (0,5 m over bakken: 10,5 m.)
Høyde: 15 m.
Trekronens størrelse: ca. 200 m².

 Referanser 

Eksterne lenker
 www.hule-eiker.no


 Livet i Mollestadeika – Filmklipp fra NRK "Ut i naturen"
 http://www.flickr.com/photos/ingvald/6530611751/in/photostream/lightbox/

Kategori:Kulturminner i Birkenes
Kategori:Fredete trær i Norge
Kategori:Kjente eiketrær